**Լոռամրգիի հյութ,**լոռամրգիի պտուղներից ստացված հյութ։ Տերմինը օգտագործվում է ոչ միայն բնական (առանց քաղցրի ավելացման), այլ ընդհանուր առմամբ քաղցրացված տարբերակի համար։

Քիմիական բաղադրություն
----------------------

Քիմիական բաղադրությամբ լոռամրգիի հյութը, բացառությամբ վիտամինների, կալիումի, շաքարի և սննդային մանրաթելերի պարունակության, գրեթե նույնական է լոռամրգիի պտուղներին։ Իսկ լոռամրգիի կենսաբանորեն ակտիվ բաղադրիչները կարող են ունենալ հակաբորբոքային ազդեցություն և պաշտպանել օքսիդիչ սթրեսից՝ փոխելով THP-1 բջիջներում գեների էքսպրեսիան։

Գործնական տեսանկյունից, լոռամրգիից ստացված հյութում ամենամեծ կարևորությունը տրվում է շաքարի, օրգանական թթուների, պեկտինային նյութերի և վիտամինների պարունակությանը։

Լոռամրգիի հյութի մեջ օրգանական թթուները ներկայացված են հիմնականում կիտրոնաթթվով, առկա են նաև քինային թթուներ, ուրսոլաթթու, քլորոգենային թթուներ, խնձորաթթու, օլեինաթթու, հետքային քանակությամբ՝ թրթնջակաթթու և սաթաթթու։

Պարզ ածխաջրերի (շաքարների) շարքում գերակշռում են գլյուկոզը և ֆրուկտոզը, սախարոզի պարունակությունը զգալիորեն պակաս է։ Լոռամրգիի պտուղների համեմատ, լոռամրգիի հյութը պարունակում է չափազանց քիչ քանակությամբ ածխաջրեր պոլիսախարիդների խմբից։

Լոռամրգիի պտուղները հարուստ են վիտամիններով, բայց լոռամրգիի հյութի մեջ դրանց պարունակությունն ավելի քիչ է, իսկ վիտամին C-ի պարունակությունը համեմատելի է նարնջի, կիտրոնի, գրեյպֆրուտի և պարտեզի ելակի հյութի հետ։ Ի թիվս այլ վիտամինների, հյութը պարունակում է B1, B2, B5, B6, PP: Լոռամրգիի հյութը վիտամին K1-ի (ֆիլոքինոն) արժեքավոր աղբյուր է, որը չի զիջում կաղամբին և ելակին։

Բացի այդ, լոռամրգիի հյութի քիմիական բաղադրության մեջ նշվում են բետաին և բիոֆլավոնոիդներ՝ անտոցիաններ, լեյկոանտոցիաններ, կատեխիններ, ֆլավոնոլներ և ֆենոլաթթուներ, ինչպես նաև մակրո և միկրոէլեմենտներ՝ զգալի քանակությամբ կալիում, ավելի քիչ ֆոսֆոր և կալցիում։  Առկա է համեմատաբար մեծ քանակությամբ երկաթ, կա նաև մանգան, մոլիբդեն, պղինձ,յոդ, մագնեզիում, բարիում, բոր, կոբալտ, նիկել, անագ, կապար, արծաթ, տիտան, քրոմ, ցինկ, ալյումին և այլն։

Լոռամրգիի հյութն ունի այնպիսի թթվայնության մակարդակ (ph 2.6), որը կարող է քայքայել ատամի էմալը։

Հատկություններ
--------------

Լոռամրգիի հյութը լայնորեն կիրառվում է սննդի և օղու արդյունաբերության մեջ։ Այն օգտագործվում է նաև բուժիչ և պրոֆիլակտիկ նպատակներով, քանի որ ենթադրվում է, որ լոռամրգիի հյութն ունի հակաբորբոքային հատկություն, օգտակար է վիտամինների անբավարարության դեպքում և արդյունավետ է կարմրախտի բուժման և կանխարգելման գործում։

Լոռամրգիի հյութը պարունակում է մի նյութ, որը ենթադրվում է՝ ի վիճակի է կանխել բակտերիաների (օրինակ՝ աղիքային ցուպիկի) ամրակցումը միզապարկի պատերին։

Լոռամրգիի հյութը տասնամյակներ շարունակ օգտագործվել է միզուղիների ինֆեկցիաների բուժման համար։ *Cochrane Collaboration* կազմակերպության վաղ դիտումները ցույց են տվել միզուղիների սիմպտոմատիկ վարակների հաճախականության հնարավոր նվազում հյութը պարբերաբար օգտագործելիս, բայց հետագայում պարզվել է, որ լոռամրգիի հյութը պակաս արդյունավետ է, քան սպասվում էր, և կուտակված տվյալները բավարար չէին բուժման նպատակով խորհուրդ տալու համար։ 2020 թվականի դրությամբ չկա որակյալ ապացույց, որ լոռամրգիի հյութը կարող է կանխել միզուղիների ինֆեկցիաները։

Լոռամրգիի հյութը կարող է փոխազդել որպես արյան նոսրացուցիչ օգտագործվող կումարինների հետ, ինչպիսին է վարֆարինը՝ առաջացնելով անկայուն INR։ *The* *British National Formulary*-ը (BNF) և *Food and Drug Administration*-ը (FDA) խորհուրդ են տալիս խուսափել միաժամանակյա օգտագործումից։

Ծանոթագրություններ
------------------

1. ↑  "National Nutrient Database for Standard Reference Release 28". *Cranberry juice, unsweetened* (in անգլերեն). ndb.nal.usda.gov. Արխիվացված է the original 2017 թ․ ապրիլի 11-ին. Retrieved 2017 թ․ ապրիլի 11.
2. ↑  *Daniel B. Hannon, Jerry T. Thompson, Christina Khoo, Vijaya Juturu, John P. Vanden Heuvel* Effects of cranberry extracts on gene expression in THP-1 cells // *Food Science & Nutrition*. — 2017-01-01. — В. 1. — Т. 5. — С. 148—159. — doi:10.1002/fsn3.374 Архивировано из первоисточника 24 Մարտի 2017.
3. ↑  *Курлович Т. В.*, к. биол. н. Биохимическая характеристика брусничных Archived 2009-04-06 at the Wayback Machine.
4. ↑  Reddy, Avanija; Norris, Don F.; Momeni, Stephanie S.; Waldo, Belinda; Ruby, John D. (2016 թ․ ապրիլի 1). "The pH of beverages in the United States". *The Journal of the American Dental Association*. **147** (4): 255–263. doi:10.1016/j.adaj.2015.10.019. ISSN 0002-8177. PMC 4808596. PMID 26653863. Retrieved 2021 թ․ հունվարի 13.
5. ↑  Hemingway, C A; Parker, D M; Addy, M; Barbour, M E (2006 թ․ հոկտեմբերի 7). "Erosion of enamel by non-carbonated soft drinks with and without toothbrushing abrasion". *British Dental Journal*. **201** (7): 447–450. doi:10.1038/sj.bdj.4814073. ISSN 0007-0610. PMID 17031352.
6. ↑  Blueberry and Cranberry — Charles F. Forney and Wilhelmina Kalt, in Health-promoting properties of fruits and vegetables edited by Leon A. Terry. ISBN 978-1-84593-528-3(անգլ.)
7. ↑  *Ruth G. Jepson, Gabrielle Williams, Jonathan C. Craig* Cranberries for preventing urinary tract infections(անգլ.) // *The Cochrane Database of Systematic Reviews*. — 2012. — Т. 10. — С. CD001321. — ISSN 1469-493X. — doi:10.1002/14651858.CD001321.pub5 — PMID 23076891. Архивировано из первоисточника 27 հունվարի 2022.
8. ↑  "Still waiting for evidence about whether cranberries are a useful treatment for urinary tract infections". *www.cochrane.org* (in անգլերեն). Արխիվացված է the original 2021 թ․ օգոստոսի 9-ին. Retrieved 2022 թ․ ապրիլի 20. `{{cite web}}`: Unknown parameter `|deadlink=` ignored (`|url-status=` suggested) (help)
9. ↑  "Cranberry". National Center for Complementary and Integrative Health, US National Institutes of Health. 2020 թ․ ապրիլի 1. Retrieved 2023 թ․ հունիսի 29.
10. ↑  "Cranberry". Drugs.com. 2020 թ․ դեկտեմբերի 10. Retrieved 2021 թ․ հունվարի 13.
11. ↑  Aston, Jonathan L.; Lodolce, Amy E.; Shapiro, Nancy L. (2006). "Interaction Between Warfarin and Cranberry Juice". *Pharmacotherapy*. **26** (9): 1314–1319. doi:10.1592/phco.26.9.1314. PMID 16945054. S2CID 28468365. Retrieved 2015 թ․ մայիսի 26.
12. ↑  *British National Formulary* (66 ed.). London: BMJ Group and Pharmaceutical Press. 2014. p. 889.
13. ↑  "Coumadin Tablets (Warfarin Sodium Tablets, USP) Crystalline Coumadin for Injection (Warfarin Sodium for Injection, USP)" (PDF). Food and Drug Administration. Retrieved 2015 թ․ մայիսի 26.

Արտաքին հղումներ
----------------

* New evidence on how cranberry juice fights bacteria that cause urinary tract infectionsArchived 2017-05-08 at the Wayback Machine.(անգլ.)